Matt Ritchie
Matthew Thomas Ritchie (1989-yil 10-sentabrda tugʻilgan) — Matt Ritchie nomi bilan tanilgan professional futbolchi, Premier liganing Newcastle United klubida yarimhimoyachi sifatida oʻynaydi. Ritchie 2015-yildan 2018-yilgacha Shotlandiya milliy terma jamoasi sharafini himoya qilgan. 2016-yilda Newcastle Unitedga qoʻshilishidan oldin u Portsmouth, Swindon Town va Bournemouth klublarida oʻynagan. Angliyada tugʻilib oʻsgan Ritchie shotlandiyalik otasi orqali Shotlandiya terma jamoasida oʻynash huquqini qoʻlga kiritdi. U 2015-yilning 25-martida Shimoliy Irlandiyaga qarshi oʻrtoqlik oʻyinida terma jamoadagi debyutini oʻtkazdi.